Desmanrotter

Desmanrotter (Desmanini), også kalt desmaner og moldvarper, er en gruppe  (tribus) av ekte insektetere. Det er bare to nålevende arter, men flere fossile slekter er beskrevet.

Beskrivelse 
Desmanrotter har en langstrakt og sylindrisk kropp, lang og spiss snute med svært følsomme værhår, små eller nærmest fraværende ører, korte, men kraftfulle ben og myk eller semi-myk pels. Fargen er som oftest svart eller mørk brun. I motsetning til de andre gruppene i moldvarpfamilien har de forholdsvis lange bein og en lang, flattrykt hale. De er små til middelsstore pattedyr som veier 35-500 gram, russisk desman er det største medlemmet i muldvarpfamilien.

Atferd 
Artene lever hovedsakelig av virvelløse dyr som de finner i klart, rennede ferskvann. De svømmer og dykker godt, men er også dyktige gravere som lever i utgravde ganger.

Utbredelse 
Det finnes bare to nålevende arter, den ene lever i Pyreneene og den andre i det sørlige Russland. Begge er regnet som truede arter i dag. I tillegg er det kjent flere fossile slekter, også fra Nord-Amerika.

Slektstre 
Inndelingen av Eulipotyphla følger Brace et al. (2016) og inkluderer den utdødde familien Nesophontidae.

Systematisk inndeling 

Inndelingen under følger Wilson & Reeder (2005). De 17 slektene i muldvarpfamilien fordeles i tre underfamilier, hvorav to fordeles videre i henholdsvis to og fem tribus. Ifølge Valomy et al. (2015) består familien av 41 arter.

 Familie Talpidae Fischer von Waldheim, 1817, muldvarpfamilien
 Underfamilie Talpinae
 Tribus Desmanini Thomas, 1912, desmanrotter
 Slekt Desmana Güldenstädt, 1777
 Desmana moschata (Linnaeus, 1758), russisk desman
 Slekt Galemys Kaup, 1829
 Galemys pyrenaicus (Geoffroy, 1811), pyreneerdesman
 Slekt †Archaeodesmana Topachevsky & Pashkov, 1983
 Slekt †Gaillardia Matthew, 1932
 Slekt †Mygalea Schreuder, 1940
 Slekt †Mygalinia Schreuder, 1940
 Slekt †Paratalpa Lavocat, 1951
 Slekt †Storchia Dahlmann, 2001

Referanser

Eksterne lenker 
 

Insektetere
Pattedyr formelt beskrevet i 1912